
Da li dozvoljeno da muslimanka koja je propisno obučena (haljina, mahrama preko ramena i grudi) kada izlazi van kuće, obuče na to sve bundu ili kaput, tj. da tako mahrama s nikabom ili bez, budu uvučeni u bundu? Tako bi ramena i gornji dio tijela ostali nepokriveni mahramom. Je li ispravan takav način pokrivanja i mogu li takva izlaziti vani? Allah vas nagradio svakim dobrom!


* 
* 
* 
* 
* 
* 
* 

 
Da li dozvoljeno da muslimanka koja je propisno obučena, kada izlazi van kuće, obuče na to sve bundu ili kaput?

Na osnovu kur’ansko-hadiskih citata i općih pravila šerijata, islamski učenjaci postavili su uvjete ispravnog pokrivanja. Ovi uvjeti podrobno su pojašnjeni u fikhskim knjigama, kao i u zasebnim djelima koja su pisali islamski učenjaci na ovu tematiku. Jedan od uvjeta ispravne šerijatske odjeće jeste da bude široka i da ne ocrtava dijelove tijela (osim u slučaju kada se to ne može izbjeći, kao npr. rukavice). U slučaju uvlačenja mahrame u bundu ili kaput, ostat će cijela glava jasno ocrtana, kao što će i ramena ostati ocrtana i izražena. Stoga je preče i bolje izvući mahramu preko kaputa na ramena, tako je pokrivanje, bez dvojbe, ispravnije i potpunije, a Allah najbolje zna.


Odgovorio: dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


